Diari Oficial de la Generalitat Valenciana


Sumari del DOGV 5964, del 27-02-2009 (2008/15647)

RESOLUCIÓ de 16 d'octubre de 2008, del conseller d'Economia, Hisenda i Ocupació, per la qual s'autoritzen determinats ajustaments pressupostaris en els estats d'ingressos i despeses del pressupost del SERVEF (expedients 31.006, 31.012 I 31.013/08).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/15292


Data del document
:   16-10-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * modificació pressupostària

RESOLUCIÓ de 16 d'octubre de 2008, del conseller d'Economia, Hisenda i Ocupació, per la qual s'autoritzen determinats ajustaments pressupostaris en els estats d'ingressos i despeses del pressupost del SERVEF (expedients 31.006, 31.012 I 31.013/08). [2008/15794]  
Per la Llei 3/2000, de 17 d'abril, es va crear el SERVEF, organisme autònom de naturalesa administrativa de la Generalitat encarregat de gestionar les polítiques actives d'ocupació i formació professional ocupacional i contínua i la intermediació entre diferents oferents i demandants en el mercat de treball i l'orientació laboral.   
En el marc del Pla Valencià de Formació Professional es planteja la conveniència de firmar un conveni de col·laboració amb l'entitat Everis Centers, SLU per al desenrotllament d'accions formatives dirigides a desocupats.  
Per a donar cobertura pressupostària a este conveni s'habilita una línia de subvenció T5699 Programa Formatiu d'Everis Centers, SLU, en el capítol IV Transferències Corrents del subprograma 322.52 «Formació Professional Ocupacional i Contínua, dotant-la de 460.000,00 euros que es minoraran de la línia genèrica T0933 Formació Professional a mida de les empreses.   
D'altra banda, per la Resolució de 9 de juliol de 2008 de la Direcció General del SeRvici Públic d'Ocupació Estatal es va acordar finançar amb un import de 427.639,00 € les accions dels centres nacionals de Formació Professional Ocupacional transferits a la Generalitat, que signifiquen 184.639,00 euros més d'allò previst en el pressupost del SERVEF, per això s'incrementa el capítol II Compra de béns i despeses de funcionament en 42.080,00 € i la dotació de la línia del capítol IV Transferències corrents T5670 Ajuda alumnes Centres Nacionals de Formació en 142.559,00 €.   
A més del Reial Decret 5/2008, d'11 de gener, ha establit mesures per a facilitar la reinserció laboral dels treballadors excedents en el sector tèxtil i de la confecció com a conseqüència dels canvis estructurals en el comerç mundial, assignant a la Comunitat Valenciana la quantitat de 3.550.000,00 euros, dels quals corresponen al SERVEF 3.300.000,00 euros perquè té la competència en matèria de gestió de les polítiques actives d'ocupació, i per a dur a terme l'execució d'estos fons s'inclou una nova línia de subvenció genèrica en el capítol IV del subprograma 322.59 «Administració i Coordinació General».   
Vistes les propostes del secretari autonòmic d'Ocupació, director general del SERVEF i els informes favorables de la Intervenció Delegada en el SERVEF de data 3 de juliol, 10 i 15 de setembre de 2008, i del director general de Pressupostos i Despeses de data 13 d'octubre de 2008 i tenint en compte allò disposat en els articles 32, 33 i 37 del Text Refós de la Llei d'Hisenda Pública de la Generalitat Valenciana, en els articles 17 i 19 de la Llei 15/2007, de 27 de desembre, de la Generalitat, de Pressupostos per a l'exercici 2008, i l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer  
Habilitar una línia de subvenció T5699 Programa Formatiu d'Everis Centers, SLU, en el capítol IV del subprograma 322.52 «Formació Professional Ocupacional i Contínua», segons s'indica en l'annex.  
Segon  
Autoritzar la transferència de crèdit entre línies de subvenció d'un mateix subprograma i capítol d'acord amb el detall següent:   
Aplicacions pressupostàries de despeses que disminuïxen: Import:  
39.34.52.0082.18282.1 Línia T0933 460.000,00 euros  
Aplicacions pressupostàries de despeses que augmenten: Import:  
13.66.64.9500.86070.6 Línia T5699 460.000,00 euros  
Tercer  
Incrementar el pressupost d'ingressos del SERVEF en l'aplicació pressupostària 41.69.32.976.6700.036.06, per import de 3.484.639,00 euros   
Quart  
Generar crèdits en el pressupost de despeses del SERVEF, en les aplicacions i pels imports que s'indiquen:   
90.51.17.8505.98248.0 42.080,00 €  
30.23.48.8529.42816.1 Línia T5670 142.559,00 €  
11.37.69.7054.27814.9 Línia T7705 3.300.000,00 €  
Cinqué  
Autoritzar la inclusió, en l'annex de Línies de Subvenció del subprograma 322.59 «Administració i Coordinació General», de la línia T7705 Pla de suport al sector tèxtil i de la confecció per import de 3.300.000,00 euros.  
València, 16 d'octubre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.  
ANNEX DE LÍNIES DE SUBVENCIÓ EXERCICI 2008   
TRANSFERÈNCIES CORRENTS   
CODI: T5699  
DENOMINACIÓ: PROGRAMA FORMATIU «D'EVERIS CENTERS, SL.U.»  
IMPORT: 460.000,00 €  
BENEFICIARIS EVERIS CENTERS, SL.U.  
NOR. REGUL.:  
DESCRIPCIÓ I FINALITATS: Realització d'accions formatives dirigides a desocupats a fi d'atendre les necessitats de l'empresa com a conseqüència de la seua implantació a la Comunitat Valenciana, amb un compromís d'inserció almenys del 70% dels alumnes desocupats finalitzats.   
CONVOCATÒRIA: NOMINATIVA  
AP. GV NO CONDICIONADA: 460.000 €   
FONS FINALISTES: I43001-FSE   
AP. CONDICIONADA G.V.   
 FONS PROPIS:   
ANNEX DE LÍNIES DE SUBVENCIÓ EXERCICI 2008   
TRANSFERÈNCIES CORRENTS   
CODI: T7705  
DENOMINACIÓ: Pla de suport al sector tèxtil i de la confecció.  
IMPORT: 3.300.000,00  
BENEFICIARIS: Treballadors afectats per processos de reestructuració del sector tèxtil i de la confecció.  
NOR. REGUL.: Ordre REIAL DECRET 5/2008   
DESCRIPCIÓ i FINALITATS: Donar suport a la inserció laboral dels beneficiaris descrits a través de mesues de foment d'ocupació autònom i altres conduents que el treballador romanga actiu en la recerca d'ocupació.  
CONVOCATÒRIA GENÈRICA  
AP. G.V. NO CONDICIONADA:   
FONS FINALISTES: I40204 INEM 3.300.000,00  
AP. CONDICIONADA G.V.   
 FONS PROPIS: